אליסון ג'ני

אליסון ברוקס ג'ני (באנגלית: Allison Brooks Janney; נולדה ב-19 בנובמבר 1959) היא שחקנית קולנוע, טלוויזיה ותיאטרון אמריקאית, זוכת פרס אוסקר לשחקנית המשנה הטובה ביותר על תפקידה בסרט "אני, טוניה" (2017), בזכותו זכתה גם בפרס גלובוס הזהב, פרס גילדת שחקני המסך, פרס אינדפנדנט ספיריט ופרס הבאפט"א. בנוסף, על תפקידה בסדרת הדרמה "הבית הלבן" (1999–2006) זכתה בארבעה פרסי אמי ובשני פרסי גילדת שחקני המסך. לאחר מכן, זכתה בעוד שני פרסי אמי על תפקידה בסיטקום "ממי" (2013–2021). בנוסף, זכתה בפרס אמי על תפקיד אורח שביצעה בסדרה "הסקס של מאסטרס".

 ראשית חייה 
ג'ני נולדה ב-19 בנובמבר 1959 בבוסטון, מסצ'וסטס, וגדלה בדייטון, אוהיו. היא בתם של מייסי ברוקס ג'ני (לבית פוטנם), שחקנית עבר, וג'רוויס ספנסר ג'ני ג'וניור, יזם נדל"ן ומוזיקאי ג'אז. יש לה אח גדול, ג'יי והיה לה אח צעיר יותר, האל (1961–2011), שנאבק בדיכאון והתמכרות במשך שנים רבות, ומת בהתאבדות בשנת 2011 בגיל 49.

היא למדה בבית הספר מיאמי ואלי (אנ') בדייטון, שם זכתה בתואר בוגרת מכובדת ב-2005, ולאחר מכן למדה בבית הספר הוצ'קיס (אנ') בקונטיקט, שם נבחרה לבוגרת השנה ב-2016. ג'ני שאפה בתחילה לקריירה בהחלקה אמנותית, אך קומתה הגבוהה ותאונה קטלנית כשהייתה נערה שמו קץ לחלום הזה. היא למדה בקניון קולג' (אנ') בגמבייר (אנ'), אוהיו, שם התמחתה בחוג לתיאטרון. במהלך שנת הלימודים הראשונה שלה, ג'ני פגשה את השחקנים פול ניומן וג'ואן וודוורד במחזה שביים ניומן. בני הזוג עודדו אותה להמשיך לשחק והציעו לה הדרכה במהלך הימים הראשונים של הקריירה שלה. בעצתו של ניומן למדה ג'ני משחק בבית הבובות השכונתי  שבניו יורק ובהמשך קיבלה מלגה ללימודים ב.

 קריירה 
 תיאטרון 
ג'ני הייתה מועמדת לשני פרסי טוני על הופעותייה בבימות התיאטרון, ב-1998 על הופעתה במחזה של ארתור מילר "מראה מעל הגשר" וב-2009 על הופעתה במחזמר "9 עד 5".

 טלוויזיה 
את מלוא ההצלחה שלה בקריירה קיבלה ג'ני הודות לסדרת הדרמה הפוליטית "הבית הלבן" בה השתתפה מ-1999 למשך שבע עונות עד 2006. בסדרה שיחקה בתפקיד דוברת הבית הלבן סי ג'יי קרג, שזיכה אותה בארבעה פרסי אמי, שני פרסי גילדת שחקני המסך ובשתי מועמדויות לפרס גלובוס הזהב. ב-2008 עד 2013 דיבבה בסדרת האנימציה האמריקאית "פיניאס ופרב" את גרושתו של ד"ר היינץ דופנשמירץ', שארלין דופנשמירץ'. בשנת 2011 שיחקה בעונה הראשונה של הסיטקום "מר סאנשיין" אותו יצר והפיק מת'יו פרי, בסדרה הופיעה בתפקיד קריסטל כהן הבוסית של מנהל "סאנשיין סנטר" בן דונובן (פרי).

החל מ-2013 משחקת ג'ני בסדרה הקומית של רשת CBS "ממי" בתפקיד בוני לצדה של אנה פריס, ועל תפקידה בסדרה זכתה בשני פרסי אמי רצופים, ועוד שלוש מועמדויות. ב-13 במאי 2021 שודר פרק הסיום של העונה שמינית והאחרונה בסדרה.

 קולנוע 
ממוזער|ג'ני (משמאל) בריאיון לצד השחקנית מרגו רובי, 2018
ג'ני החלה את דרכה כניצבת בתפקידים קטנים בסרטים "צבעי השלטון" "זאב" "נס ברחוב 34". זכתה להכרה הראשונה שלה בשנת 1996 בסרטו של סטנלי טוצ'י "לילה גדול"  . בשנת 1998 פרצה ג'ני לראשונה לתפקידים משמעותיים בקומדיות "מושא אהבתי" בתפקיד קונסטנס, אחותה החורגת של העובדת הסוציאלית נינה בורובסקי (ג'ניפר אניסטון) ו"שישה ימים שבעה לילות" בתפקיד מריג'ו, הבוסית של העיתונאית רובין מונרו (אן הייש). בנוסף, שיחקה לצד בריטני מרפי ודבי מזר בסרט הטלוויזיה "דייוויד וליסה" בערוץ ABC בהפקת אופרה וינפרי. ב-1999 הופיעה ג'ני בדרמה של סם מנדס "אמריקן ביוטי" בתפקיד ברברה אשתו הדיכאונית של הקולונל פרנק פיץ (כריס קופר) ובקומדיות "10 דברים שאני הכי שונאת אצלך" בתור יועצת בית הספר גברת פרקי ו"יופי מקומי".

בשנת 2000 השתתפה בדרמה הקומית "האחות בטי". ב-2001 שיחקה במיני-סדרת הדרמה "דברים של בנות" בשואוטיים לצד אל מקפירסון וקייט קאפשו. ב-2002 השתתפה בדרמה של סטיבן דלדרי "השעות" בתפקיד סאלי לסטר שותפתה לחיים של קלריסה ווהן (מריל סטריפ). ב-2003 שיחקה ג'ני בסרט הנעורים "לאהוב או לא לאהוב" בתפקיד לידיה אמה של הנערה המתבגרת האלי מרטין (מנדי מור) ודיבבה בסרט האנימציה שובר הקופות "מוצאים את נמו". ב-2005 הועמדה לפרס אינדפנדנט ספיריט לשחקנית המשנה הטובה ביותר על הופעתה בדרמה העצמאית "אחת משלנו" והופיעה בקומדיית ההתבגרות השחורה "שכונה בהפרעה" בתור אלי אמו של התיכוניסט המסומם דין סטיפל (ג'יימי בל).

ב-2007 הופיעה ג'ני בדרמה הקומית המוערכת של ג'ייסון רייטמן "ג'ונו" בתפקיד ברן אמה החורגת והתומכת של הנערה ג'ונו מק'גאף (אליוט פייג') ובקומדיה המוזיקלית "היירספריי" בתור פרודי אמה של הנערה פני פינגלטון (אמנדה ביינס). ב-2009 הועמדה בפעם השנייה לפרס אינדפנדנט ספיריט על תפקידה בסרט "חיים בזמן מלחמה" וחזרה לעבוד עם סם מנדס בסרטו "לצאת לדרך", שם שיחקה בתפקיד לילי הבוסית לשעבר של גיבורת הסרט ורונה דה טסאנט (מאיה רודולף).

בשנת 2011 שיחקה ג'ני בדרמת הגזענות הספרותית המצליחה "העזרה" בתפקיד שרלוט אמה של העיתונאית הצעירה יוג'ינה "סקיטר" פלאן (אמה סטון). בשנת 2012 שיחקה בדרמה הקומית "רק אלף מילים" לצד אדי מרפי.

בשנת 2015 שיחקה בקומדיה "מרגלת" לצד ג'ייסון סטיית'האם. ושיחקה בקומדיית הנעורים "מתוייגת" בתפקיד דוטי, אימה של ביאנקה פייפר, הדמות הראשית.

בשנת 2016 שיחקה בסרט "המעון של מיס פרגרין לילדים משונים" של הבמאי טים ברטון, ושיחקה בתפקיד ראשי במותחן "הבחורה על הרכבת" לצידם של אמילי בלאנט, לוק אוונס ולורה פריפון. בהמשך שיחקה בסרט הדרמה "טלולה" של הבמאית והסופרת שאן הדר.

בשנת 2017 שיחקה בדרמה הביוגרפית "אני, טוניה" בכיכובה של מרגו רובי, אשר מגלמת את המתעמלת טוניה הארדינג, וג'ני מגלמת את אימה. על תפקידה זה זכתה בפרס אוסקר לשחקנית המשנה הטובה ביותר בפרס גלובוס הזהב לשחקנית המשנה הטובה ביותר בסרט קולנוע, פרס באפט"א לשחקנית הטובה ביותר בתפקיד משנה, פרס אינדפנדנט ספיריט ובפרס גילדת שחקני המסך לשחקנית המשנה הטובה ביותר בסרט קולנוע.

בשנת 2019 גילמה את דמותה של סוזן אסטריץ' (אנ') בסרט הדרמה הביוגרפי "פצצה".

 חיים אישיים 
ג'ני מעולם לא הייתה נשואה ואין לה ילדים, ועל זה אמרה: "מעולם לא היה לי את האינסטינקט הזה להביא ילדים, אני שלמה עם זה".

היא הייתה מעורבת רומנטית עם מתכנת המחשבים דניס גאגומירוס. בני הזוג החלו לצאת בשנת 1994, והיו מעוניינים להתחתן אך סיימו את מערכת היחסים שלהם לאחר שבע שנים יחד בשנת 2001.

בשנת 2002 החלה לצאת עם השחקן ריצ'רד ג'ניק (שיחק לצידה בסרט Our Very Own). בני הזוג התארסו בשנת 2004 אך נפרדו שנתיים לאחר מכן בשנת 2006.

בשנת 2012 ג'ני פגשה את מנהל ההפקה פיליפ ג'ונקס, אותו הכירה על הסט של הסרט "העולם על פי דנקן" והתחילו לצאת זמן קצר לאחר מכן. בני הזוג יצאו במשך חמש שנים לפני שסיימו את מערכת היחסים שלהם ב-2017.

באוקטובר 2016, היא קיבלה כוכב בשדרת הכוכבים של הוליווד עבור תרומתה לתעשיית הטלוויזיה האמריקאית, הממוקמת בשדרות הוליווד 6100.

 אקטיביזם 
ג'ני פועלת למען נושאים רבים כמו זכויות נשים, זכויות להט"ב, בריאות הנפש, זכויות בעלי חיים וגמילה מהתמכרות. ג'ני השתתפה במצעד הנשים 2018 בלוס אנג'לס, חלק מתנועה לאומית גדולה יותר לזכויות נשים, זכויות אדם וצדק חברתי. היא תומכת בארגוני צדקה שונים, כולל American Heart Association, American Stroke Association, Broadway Cares/Equity Fights AIDS והליגה ההומו-לסבית נגד השמצה.

 פילמוגרפיה 

 קולנוע 
+שנהסרטתפקידהערות1989מי ירה בפטקנגו? פני1994Dead Funnyג'ניפרדרכו של הקאובוימפעילת מחשבזאבאורחת במסיבהנס ברחוב 34אישה בחנות של חג המולדHeading Homeמארי פולנסקי1996Fluxהת'רRescuing DesireבטסיWalking and Talkingשולפת מסטיקיםBig Nightאןבגידות שכאלואשת מכירותהשותפהסנדי1997פרטים אינטימייםדי דיסופת קרחדוט הלפורדג'וליאן פוליילה ליץ'1998צבעי השלטוןמיס וולשמושא אהבתיקונסטנס מילרThe Impostorsמקסין6 ימים 7 לילותמרג'ורי סמית'סלבריטיאוולין אייזק199910 דברים שאני הכי שונאת אצלךמיס פרקייופי מקומילורטהאמריקן ביוטיברברה פיקס2000האחות בטילילה ברנץ'2002השעותסאלי לסטר2003מוצאים את נמופיץ'דיבובלאהוב או לא לאהובלידיה מרטין2004Piccadilly Jimיוג'יניה קרוקרהיפוך החורףמולי ריפקין2005זרים עם ממתקיםאליסשכונה בהפרעהאלי סטיפלOur Very Ownג'ואן ויטפילדמועמדת פרס אינדפנדנט ספיריט לשחקנית המשנה הטובה ביותר2006מעבר ליערגלאדיס שארפדיבוב2007היירספרייפרודי פינגלטוןג'ונוברנדה "ברן" מקגוף2008Pretty Ugly Peopleסוזנה2009לצאת לדרךלילי אנדרסוןהחיים בזמן מלחמהטריש מייפלוודמועמדת פרס אינדפנדנט ספיריט לשחקנית המשנה הטובה ביותר2010Love & Distrustגרטשן2011מרגרטמוניקה פטרסוןהעזרהשרלוט פלאןאורנג'סק'אתי אוסטרוף2012רק אלף מיליםסמנת'ה דייוויסמוכה ברקשריל פיליסמדעי הרוחפרופסור ג'ודית פיירפילד2013העולם על פי דנקןבטי תומפסוןDays and Nightsאליזבת'בגסותד"ר ברניס דיגןסמוך עליימגBrightest StarהאסטרונומיתTouchy Feelyברונווין2014תמידבמר פיבודי ושרמןגברת גראניוןדיבובפרק חדשפרופסור מארי וולדוןקומו על הרגלייםקאת'י2015מתוייגתדוטי פייפרמרגלתאליין קרוקרהמיניוניםמאדג' נלסוןדיבוב2016טלולהמרגרט "מרגו" מאנימוצאים את דוריפיץ'דיבובהמעון של מיס פרגרין לילדים משוניםד"ר ננסי גולןהבחורה על הרכבתהבלשית ריילי2017A Happening of Monumental Proportionsהמנהלת ניקולסכלבי השמשרוז צ'יפליאני, טוניהלבונה גולדןפרס אוסקר לשחקנית המשנה הטובה ביותר 
פרס גלובוס הזהב לשחקנית המשנה הטובה ביותר 
פרס באפט"א לשחקנית הטובה ביותר בתפקיד משנה 

פרס גילדת שחקני המסך לשחקנית המשנה הטובה ביותר 
פרס אינדפנדנט ספיריט לשחקנית המשנה הטובה ביותר2019Troop Zeroגברת מאסימסיבה סוףד"ר ברוקסמשפחת אדמסמרגו נידלרדיבובחינוך רע פאם גלאקיןפצצהסוזן אסטריץ' (אנ')2020Lazy Susanולווט סוונסון2021חדשות חמות במחוז יובהסו בוטמסגם מפיקה בפועל2022לזלי היקרהננסילולוגם מפיקה בפועלהאנשים שאנחנו שונאים בחתונהדונה2023היוצרקולונל האוול2025עוד בקשה מסתורית (אנ')לינדה מק'לנדןרוז נגד רוזאלינורEverything's Going to Be Greatמייסי סמארטTBAThe HeartדוןMiss You, Love You

 טלוויזיה 
+שנהסדרהתפקידהערות1991Morton & Hayesביאטריס קלדיקוט הייז2 פרקים1992, 1994חוק וסדרנורה / אן מדסן1993Blind Spotדוריןסרט טלוויזיה של CBSכשהעולם מסתובבויפרק: "#1.9548"1994–1995אור מנחהג'ינג'ר2 פרקים1995The Wright Verdictsאליס קלייןפרק: "Sins of the Father"New York Undercoverויויאןפרק: "Digital Underground"1996Aliens in the Familyהמנהלת שרמןפרק: "A Very Brody Tweeznax"קוסבי אחותפרק: "Happily Ever Hilton"1997משימתה של אםד"ר מלאני אבאסקסרט טלוויזיה של ABCPath to Paradise: The Untold Story of the World Trade Center Bombingעוזרת התובע המחוזיסרט טלוויזיה של HBO1998David and Lisaאליקססרט טלוויזיה של ABC1999LateLineהלן מרצ'נטפרק: "The Minister of Television"1999–2006הבית הלבןסי ג'יי קרייג (אנ')תפקיד ראשי (7 עונות); 155 פרקים
זכיות:
פרס אמי לבידור בפריים טיים לשחקנית משנה בסדרת דרמה (2000, 2001)

פרס אמי לבידור בפריים טיים לשחקנית ראשית בסדרת דרמה (2002, 2004) 

מועמדויות:
פרס אמי לבידור בפריים טיים לשחקנית ראשית בסדרת דרמה (2003, 2006) 

פרס גלובוס הזהב לשחקנית המשנה הטובה ביותר בסדרת טלוויזיה (2001, 2002) 

פרס גלובוס הזהב לשחקנית הטובה ביותר בסדרת דרמה (2003, 2004)2000–2003Scruffהולידיבוב; 105 פרקים2001A Girl Thingקאת'י מק'קורמקסרט טלוויזיה של שואוטיים2001–2002פרייז'רפיליס / סוזנה2 פרקים2003המלך היללורהדיבוב; פרק: "Full Metal Dust Jacket"2005העשב של השכןמיס גרינשטייןפרק: "Lude Awakening"2007שני גברים וחציבוורליפרק: "My Damn Stalker"סטודיו 60עצמהפרק: "The Disaster Show"2008–2013פיניאס ופרבשרלין דופנשמירץ'דיבוב; 9 פרקים2009The Battery's Downקרוליין קרולסדרת רשת; 2 פרקים2010–2015איש משפחהדמויות שונותדיבוב; 3 פרקים2010אבודים"אמא"פרק: "Across the Sea"שומרת סודאליסון פירסון2 פרקים2011Glenn Martin, DDSמרסיהדיבוב; פרק: "GlennHog Day"מיסטר סאנשייןקריסטל כהןתפקיד ראשי; 13 פרקים2012מזל סרטןריטה שטראוספרק: "Life Rights"רובוט צ'יקןגראמי גומידיבוב; פרק: "In Bed Surrounded by Loved Ones"2013ויפג'נט ריילנדפרק: "First Response"2013–2015הסקס של מאסטרסמרגרט סקאלי9 פרקים
פרס אמי לבידור בפריים טיים לשחקנית אורחת מצטיינת בסדרת דרמה (2014; מתוך 3 מועמדויות)2013–2021ממיבוני פלאנקטתפקיד ראשי (8 עונות); 170 פרקים
זכיות:

פרס אמי לבידור בפריים טיים לשחקנית משנה בסדרת קומדיה (אנ') (2014, 2015) 

מועמדויות: 

פרס אמי לבידור בפריים טיים לשחקנית משנה בסדרת קומדיה (אנ') (2016)

פרס אמי לבידור בפריים טיים לשחקנית ראשית בסדרת קומדיה (2017, 2018, 2021)

פרס גלובוס הזהב לשחקנית המשנה הטובה ביותר בסדרת טלוויזיה (2015)2014טיפול אונלייןג'ודית פריק2 פרקים2015Key & Peeleדמויות שונותפרק: "Key & Peele's Super Bowl Special"2015–2018Break a Hip.ניבלטסדרת רשת; 5 פרקים2016משפחת סימפסוןג'וליהדיבוב; פרק: "Friends and Family"Comedy Bang! Bang!עצמהפרק: "Allison Janney Wears a Chambray Western Shirt and Suede Fringe Boots"2017–2018משפחת מרפיהנרייטה ואן הורןדיבוב; 5 פרקים2017Nobodiesעצמה2 פרקיםאבא אמריקאיג'סידיבוב; פרק: "Family Plan"פול פרונטל עם סמנתה ביסי ג'יי קרייג (אנ')פרק: "Not the White House Correspondents' Dinner"2018–2020סיפורים של ברווזיםגולדי אוג'יתדיבוב; 5 פרקים2019שיטת קומינסקיעצמהפרק: "Chapter 16. A Thetan Arrives"Human Discoveriesקארן האדירהדיבוב; 2 פרקים2024פאלם רויאלאוולין רולינסתפקיד ראשי; 10 פרקים2024–הווההדיפלומטיתגרייס פןתפקיד חוזר (עונה שנייה); תפקיד ראשי (עונה שלישית)

 מועמדת פרס גלובוס הזהב לשחקנית המשנה הטובה ביותר בסדרה, מיני-סדרה, סדרת אנתולוגיה או סרט טלוויזיה (2025)

 קישורים חיצוניים 




הערות שוליים

קטגוריה:שחקניות קולנוע וטלוויזיה אמריקאיות
קטגוריה:שחקניות תיאטרון אמריקאיות
קטגוריה:מדבבות אמריקאיות
קטגוריה:בוגרות האקדמיה המלכותית לאמנות הדרמה
קטגוריה:זוכי פרס גילדת שחקני המסך - שחקנים
קטגוריה:זוכי אמי בפריים טיים: שחקנית ראשית בדרמה
קטגוריה:זוכי אמי בפריים טיים: שחקנית משנה בדרמה
קטגוריה:זוכי אמי בפריים טיים: שחקנית אורחת בדרמה
קטגוריה:זוכי אוסקר: שחקנית המשנה הטובה
קטגוריה:זוכי פרס גלובוס הזהב: קולנוע: שחקנית משנה
קטגוריה:זוכות פרס באפט"א לשחקנית המשנה הטובה ביותר
קטגוריה:זוכי פרס ACTAA: שחקנית המשנה הטובה
קטגוריה:אישים זוכי פרס דרמה דסק
קטגוריה:בוגרות קניון קולג'
קטגוריה:בוגרי קניון קולג'
קטגוריה:אל-הוריות אמריקאיות
קטגוריה:אל-הוריים אמריקאים
קטגוריה:זוכות פרס גרייסי
קטגוריה:אמריקאיות שנולדו ב-1959
קטגוריה:אמריקאים שנולדו ב-1959